اروقة الازهر

**أروقة الأزهر** هى المجالس العلميه ومساكن طلاب العلم اللى كانت بتقام فى أروقة الجامع الأزهر فى القاهره. الأروقه مكنتش مجرد أماكن للدراسه، بل كانت مؤسسات بتوفر للطلاب اعاشه كامله بتشمل الطعام والاقامه والكسوه، اضافه الى مرتبات ومخصصات وخدمات مختلفه، وده تكريما لطلاب العلم ولتسهيل لاقامتهم أثناء طلبهم للعلم فى الأزهر.

وصل عدد أروقة الأزهر لتسعه وعشرين رواق، أنشأهم عدد من السلاطين والأمراء وكبار المحسنين. وكان أغلبها مخصص للطلبه الفقراء والمنقطعين لطلب العلم، وكتير منهم كانوا جايين من خارج مصر ومعندهمش مأوى فى القاهره. وكمان اتخصصت بعض الأروقه لطلبة مصر، خصوصا طلبة الريف اللى كانوا بيجوا القاهره علشان يدرسوا فى الأزهر.

وتعتبر الأروقه من مظاهر عالميه الأزهر، لأنها استقبلت طلبه وعلماء من مختلف أنحاء العالم الاسلامى من غير تمييز عرقى أو طبقى. علشان كده اتخصصت بعض الأروقه حسب مناطق المصريين وبلاد الطلبه الوافدين. وبسبب إن الأروقه كانت جنب بعض وكان فيها عدد كبير من المقيمين، اتحطت مجموعة من القواعد والأنظمه لتنظيم شؤونها. القواعد دى شملت تنظيم سفر الطلبه واجازاتهم، وضبط الغياب عن الدروس، وتوزيع الجرايه، ونظام انتظار لحد ما يفضى مكان فى الرواق، وكمان نظام للتأديب لو حد خالف القواعد أو خرج عن الأعراف المتعارف عليها.

وكان لكل رواق شيخ بيكون المسؤول الأول عن ادارة شؤونه، وكان بيساعده وكيل يتولى مهامه لو غاب، وكمان نقيب الرواق، وغالبا بيكون من الطلبه القدامى، وبيتابع حضور الطلبه وغيابهم وبيشرف على توزيع الجرايه. وكمان كان فيه ناس شغالين فى خدمة الأروقه ومسؤولين عن شؤون الوقف والخدمات، زى شاهد الوقف وجابى الوقف والسقاء والملاء والفراشين والخدم، وكانوا بيتولوا كل الأعمال اللازمه لرعاية طلبة العلم المقيمين فيها.

## أروقة أهل مصر
### رواق ابن عمر
وهو من أشهر أروقه الجامع الأزهر، لأنه مكنش مخصص لجنسيه أو إقليم جغرافى أو لمذهب دينى معين.

### رواق البحاروه
وتم تخصيصه للطلبه الوافدين من أقاليم الوجه البحرى (الدلتا).
### رواق الصعايده
وتم تخصيصه للطلبه الوافدين من أقاليم صعيد مصر.
### رواق الشراقوه
وتم تخصيصه لطلبة إقليم الشرقيه.
### رواق زاوية العميان
وتم تخصيصه للطلبه المكفوفين.
### رواق الفشنيه
وتم تخصيصه للطلبه الوافدين من إقليم بنى سويف.

### رواق الفيوميه
وتم تخصيصه للطلبه الوافدين من إقليم الفيوم.
### رواق الشنوانيه
ويعرف أيضا برواق الأجاهره أو رواق المنايفه، وتم تخصيصه للطلبه الوافدين من إقليم المنوفيه.
### رواق الاحناف
وتم تخصيصه لطلاب المذهب الحنفى.
### رواق الحنابله
وتم تخصيصه لطلاب المذهب الحنبلى.
### الرواق العباسى
وتم تخصيصه كمقر لادارة الازهر واقامة الاحتفالات الرسميه فيه، ولاقامة طلاب بعض الأروقه من المصريين والوافدين.
### رواق الاقبغاويه
وتم تخصيصه للطلبه اللى بيحضروا الحلقات الدراسيه فى المدرسه دى.
## أروقة الوافدين
### رواق الشوام
تم تخصيص الرواق ده للطلبه الوافدين من بلاد الشام.

### رواق البغداديه
تم تخصيص الرواق ده للطلبه الوافدين من العراق.

### رواق الحرمين
تم تخصيص الرواق ده للطلبه الوافدين من بلاد الحرمين الشريفين.

### رواق البرابره
تم تخصيص الرواق ده للطلبه الوافدين من موريتانيا وما جاورها من أقاليم.

### رواق السناريه
تم تخصيص الرواق ده للطلبه الوافدين من إقليم سنار فى السودان.

### رواق المغاربه
تم تخصيص الرواق ده للطلبه الوافدين من بلاد المغرب العربى.

### رواق الجبرتيه
تم تخصيص الرواق ده للطلبه الوافدين من الحبشه وارتيريا والصومال.

### رواق دكارنة دارفور
تم تخصيص الرواق ده للطلبه الوافدين من بلاد تكرور وسنار ودارفور.

### رواق دكارنة صليح
تم تخصيص الرواق ده للطلبه الوافدين من تشاد.
### رواق الاكراد
تم تخصيص الرواق ده للطلبه الوافدين من منطقة كردستان.
### رواق الهنود
تم تخصيص الرواق ده للطلبة الوافدين من شبه القاره الهنديه بما يشمل الهند بمكوناتها قبل التقسيم وهى الهند وباكستان وبنجلاديش.

### رواق البرناويه
تم تخصيص الرواق ده للطلبه الوافدين من بلاد غرب أفريقيا زى السنغال والنيجر وغينيا وساحل العاج وغانا وغيرها.

### رواق اليمنيه
تم تخصيص الرواق ده للطلبه الوافدين من اليمن.
### رواق الاتراك
تم تخصيص الرواق ده للطلبه الوافدين من تركيا ووسط اسيا وكمان من ألبانيا وبعض بلاد البلقان.

### رواق الجاوه
تم تخصيص الرواق ده للطلبه الوافدين من اندونيسيا وماليزيا والفلبين.

### رواق الافغان
تم تخصيص الرواق ده للطلبه الوافدين من أفغانستان ويسمى أيضا رواق السليمانيه.

ويوجد كمان رواق الصين ورواق جنوب أفريقيا للطلبه الوافدين من المنطقتين دول.

## لينكات برانيه

 
## مصادر


تصنيف:الازهر